630.010

Ordinaziun tar la lescha davart la protecziun da la populaziun (ORtLPPC)

dals 01-12-2015 (versiun dals 01-01-2016)

Sa basond sin l'art. 45 al. 1 da la constituziun chantunala1)

relaschada da la regenza il 1. da december 2015

1. Disposiziuns generalas

Object

Art.  1 1 Questa   ordinaziun   regla   las   cumpetenzas   e   las   incumbensas   entaifer l'administraziun,   la   cumposiziun   e   las   incumbensas   dals   stabs   directivs,   ed   ella cuntegna   plinavant   disposiziuns   executivas   davart   la   prevenziun   e   davart   la liquidaziun da situaziuns spezialas ed extraordinarias en il senn dal management integral da las ristgas.

Noziuns

Art.  2 1 Fasa   da   prevenziun:   En   la   fasa   da   prevenziun   vegnan   planisadas   e   preparadas mesiras per liquidar in eveniment da la situaziun speziala ed extraordinaria.

2 Fasa   acuta:   Sco   fasa   acuta   vala   la   liquidaziun   immediata   d'in   eveniment   da   la situaziun speziala ed extraordinaria.

3 Fasa da restabiliment: En la fasa da restabiliment, che cumenza a la fin da la fasa acuta, vegnan restabilidas las basas da viver ch'èn vegnidas donnegiadas u destruidas tras l'eveniment.

Regenza

Art.  3 1 La regenza è cumpetenta per:

a)

survegliar   la   realisaziun   da   la   legislaziun   davart   la   protecziun   da   la populaziun;

1) DG 110.100 * tabellas da las modificaziuns a la fin dal relasch

1

630.010

b)

c)

d)

e)

f)

g)

h)

i)

j)

k)

l)

m)

n)

decider   davart   il   cumenzament   e   la   fin   da   la   fasa   acuta   e   da   la   fasa   da restabiliment;

prender las decisiuns strategicas en situaziuns extraordinarias en il senn da l'artitgel 16 da la lescha;

far cunvegnas cun ils chantuns vischins e cun l'exteriur vischin;

obligar ils ospitals d'acquistar e d'administrar ils medicaments ed ils products medicinals che vegnan designads da la confederaziun u dal chantun;

dumandar agid tar auters chantuns, tar la confederaziun u en l'exteriur vischin;

decider davart l'attribuziun da resursas stgarsas e da rauba stgarsa;

decider davart dumondas da las vischnancas da survegnir meds dal chantun per liquidar situaziuns spezialas ed extraordinarias;

relaschar dretg d'urgenza;

designar las vischnancas che ston procurar – en situaziuns d'urgenza – sulettas u ensemen cun autras vischnancas per il provediment d'aua da baiver en in tschert territori da provediment;

obligar persunas da las professiuns da sanadad da far servetschs en ospitals u tar   ils   servetschs   da   salvament   ubain   da   far   auters   servetschs   da   tgira   e d'assistenza;

obligar persunas da las professiuns dals fatgs veterinars da far servetschs per cumbatter cunter epidemias d'animals u da far auters servetschs veterinars;

attribuir   a   las   vischnancas   persunas   che   basegnan   protecziun   per   la collocaziun e per l'assistenza;

obligar la populaziun da prestar agid en situaziuns extraordinarias a favur da las autoritads e da las persunas privatas pertutgadas.

Departament

Art.  4 1 Il departament da giustia, segirezza e sanadad (departament) è cumpetent per:

a)

b)

c)

fixar l'organisaziun dal stab directiv chantunal;

surdar incaricas specificas al stab directiv chantunal;

prender   las   decisiuns   strategicas   en   situaziuns   spezialas   en   il   senn   da l'artitgel 12 da la lescha.

2 Sch'il departament è impedì da far quai u sch'i sto vegnir agì immediatamain, han er   las   commembras   ed   ils   commembers   dal   stab   directiv   chantunal   il   dretg   da convocar il stab.

Uffizi da militar e da protecziun civila

Art.  5 1 L'uffizi   da   militar   e   da   protecziun   civila   (uffizi)   exequescha   ils   relaschs   da   la protecziun da la populaziun e prenda las mesiras e las disposiziuns necessarias, nun che questas incumbensas sajan surdadas tras questa ordinaziun u tras la legislaziun speziala   explicitamain   a   la   regenza,   al   departament,   ad   auters   uffizis   u   a   las vischnancas.

2

630.010

2 Plinavant ha el en spezial las suandantas incumbensas:

a)

scolar   il   stab   directiv   chantunal   sco   er   las   represchentantas   ed   ils represchentants   d'uffizis   u   da   manaschis   che   vegnan   engaschads   dal   stab directiv   chantunal   per   liquidar   eveniments   da   las   situaziuns   spezialas   u extraordinarias;

scolar ils stabs directivs communals;

diriger e coordinar ils meds che vegnan offrids directamain a las vischnancas tras ils partenaris da la protecziun da la populaziun e tras terzas persunas;

elavurar recumandaziuns generalas per mauns dal departament per avertir u per alarmar las vischnancas e la populaziun sco er elavurar instrucziuns da cumportament per la populaziun;

ordinar als ospitals da metter en funcziun lur ospitals protegids sutterrans;

organisar la scolaziun da las cussegliadras localas e dals cussegliaders locals da privels da la natira.

b)

c)

d)

e)

f)

3 Sin instrucziun da la scheffa u dal schef dal stab directiv chantunal dispona l'uffizi en spezial:

a)

l'attribuziun dals agens meds e da las atgnas forzas auxiliaras sco er dals meds e da las forzas auxiliaras che vegnan offrids al chantun tras ils partenaris da la protecziun   da   la   populaziun   e   tras   terzas   persunas,   a   las   vischnancas pertutgadas;

l'obligaziun   da   spezialistas   e   spezialists   da   far   servetschs   en   situaziuns extraordinarias;

la requisiziun da meds materials.

b)

c)

Uffizi per la natira e l'ambient

Art.  6 1 En connex cun il provediment d'aua da baiver en situaziuns d'urgenza en il senn da la legislaziun federala davart il provediment economic dal pajais ha l'uffizi per la natira e l'ambient las suandantas incumbensas:

a)

coordinar   la   planisaziun   dal   provediment   d'aua   da   baiver   en   situaziuns spezialas ed extraordinarias tranter ils uffizis chantunals e las proprietarias ed ils proprietaris da stabiliments dal provediment d'aua da baiver;

cussegliar las proprietarias ed ils proprietaris da stabiliments dal provediment d'aua da baiver en connex cun l'elavuraziun da planisaziuns regiunalas dal provediment d'aua da baiver;

manar   in   atlas   dal   provediment   d'aua   da   baiver   tenor   las   directivas   da   la confederaziun.

b)

c)

3

630.010

2. Stabs directivs

Art.  7

Stab directiv chantunal 1. cumposiziun

1 Al stab directiv chantunal appartegnan la cumandanta u il cumandant da la polizia chantunala,  la  manadra  u  il  manader  da  la  partiziun  "pumpiers"  da  l'assicuranza d'edifizis sco er mintgamai la manadra u il manader da l'uffizi da sanadad, da l'uffizi da construcziun bassa, da l'uffizi da guaud e privels da la natira, da l'uffizi per la natira e l'ambient e da l'uffizi da militar e da protecziun civila.

2 Per la prevenziun e per la liquidaziun d'eveniments da las situaziuns spezialas u extraordinarias   po   il   stab   directiv   engaschar   las   represchentantas   ed   ils represchentants necessaris d'uffizis u da manaschis.

2. schef dal stab e viceschef dal stab

Art.  8 1 Durant   la   fasa   acuta   d'in   eveniment   da   la   situaziun   speziala   u   extraordinaria funghescha la cumandanta u il cumandant da la polizia chantunala sco scheffa u schef dal stab directiv chantunal e l'uffiziera u l'uffizier da pichet, che vegn designà da la scheffa u dal schef dal stab directiv chantunal, sco substituta u substitut.

2 En la fasa da prevenziun e durant la fasa da restabiliment funghescha la manadra u il manader da l'uffizi da militar e da protecziun civila sco scheffa u schef dal stab directiv chantunal e la manadra u il manader da l'uffizi da guaud e privels da la natira sco substituta u substitut.

3. incumbensas

Art.  9 1 En la fasa da prevenziun ha il stab directiv chantunal las suandantas incumbensas:

a)

elavurar per mauns dal departament respectivamain da la regenza las basas per sa preparar sin situaziuns spezialas ed extraordinarias e per liquidar situaziuns spezialas ed extraordinarias;

planisar evacuaziuns surcommunalas;

planisar   la   repartiziun   da   bains   ch'èn   impurtants   per   il   provediment   da   la populaziun.

b)

c)

2 En la fasa acuta ha il stab directiv chantunal las suandantas incumbensas:

a)

coordinar ils agens meds e las atgnas forzas auxiliaras sco er ils meds e las forzas   auxiliaras   che   vegnan   offrids   al   chantun   tras   ils   partenaris   da   la protecziun da la populaziun e tras terzas persunas;

coordinar ils meds che vegnan offrids directamain a las vischnancas tras ils partenaris da la protecziun da la populaziun e tras terzas persunas;

garantir las colliaziuns da communicaziun;

realisar evacuaziuns surcommunalas;

realisar   la   repartiziun   da   bains   ch'èn   impurtants   per   il   provediment   da   la populaziun.

b)

c)

d)

e)

4

630.010

3 En   la   fasa   da   restabiliment   ha   il   stab   directiv   chantunal   las   suandantas incumbensas:

a)

coordinar ils agens meds e las atgnas forzas auxiliaras sco er ils meds e las forzas   auxiliaras   che   vegnan   offrids   al   chantun   tras   ils   partenaris   da   la protecziun da la populaziun e tras terzas persunas;

coordinar ils meds che vegnan offrids directamain a las vischnancas tras ils partenaris da la protecziun da la populaziun e tras terzas persunas.

b)

4 Il departament po surdar ulteriuras incumbensas al stab directiv chantunal.

4. cumpetenzas

Art.  10 1 La scheffa u il schef dal stab directiv chantunal decida davart il suandant:

a)

b)

exequir la direcziun operativa;

far propostas al departament respectivamain a la regenza en cas da decisiuns strategicas;

engaschar   represchentantas   e   represchentants   d'uffizis   u   da   manaschis   tut tenor l'eveniment;

far propostas concernent il cumenzament da la fasa acuta en cas d'eveniments imminents,   concernent   la   fin   da   la   fasa   acuta   sco   er   concernent   il cumenzament e la fin da la fasa da restabiliment;

pronunziar recumandaziuns generalas a las vischnancas ed a la populaziun en cas   da   privels   imminents   sco   er   dar   instrucziuns   da   cumportament   a   la populaziun;

attribuir a las vischnancas persunas che basegnan protecziun;

infurmar las vischnancas e la populaziun en enclegientscha cun la chanzlia chantunala.

c)

d)

e)

f)

g)

2 Il departament po surdar ulteriuras cumpetenzas a la scheffa u al schef dal stab directiv.

Art.  11

Stab directiv communal 1. cumposiziun

1 Las vischnancas ston annunziar a l'uffizi mintga onn la cumposiziun da lur stabs directivs sco er las mutaziuns.

2. apparats da communicaziun

Art.  12 1 Las vischnancas garanteschan ch'ellas disponian d'almain dus apparats da func da POLYCOM intacts.

Scolaziun e furmaziun supplementara

Art.  13 1 Las commembras ed ils commembers dals stabs directivs ston absolver la scolaziun fundamentala d'in di che vegn offrida da l'uffizi, e mintga 5 onns ina furmaziun supplementara d'in mez di.

5

630.010

3. Prevenziun per situaziuns spezialas ed extraordinarias

Art.  14 1 Las analisas da la periclitaziun ston vegnir actualisadas almain mintga 10 onns.

Analisa da la periclitaziun

Metter en funcziun las sirenas a maun

Art.  15 1 Las vischnancas ston garantir:

a)

b)

che las sirenas vegnian messas en funcziun a maun per l'alarm general;

che las persunas ch'èn responsablas per metter en funcziun las sirenas a maun hajan liber access als implants da sirena.

2 Per   mintga   sirena   ston   las   vischnancas   annunziar   a   l'uffizi   ina   persuna   ch'è responsabla   per   metter   en   funcziun   la   sirena   a   maun.   Las   datas   da   contact   ston vegnir actualisadas cuntinuadamain.

Art.  16

Concept per cas d'urgenza 1. disposiziuns generalas

1 Ils partenaris da la protecziun da la populaziun e tut ils uffizis ston far in concept per   cas   d'urgenza   cun   l'intent   da   garantir   l'atgna   abilitad   d'agir   en   situaziuns spezialas ed extraordinarias.

2. ospitals

Art.  17 1 Cun   agid   d'organisaziuns   d'urgenza   adattadas   ston   ils   ospitals   publics   garantir ch'els possian augmentar lur capacitad da recepziun en la dimensiun prescritta da l'uffizi da sanadad ed entaifer il temp prescrit. Per quest intent sto vegnir fatg in concept che regla tge proceduras, tge cumpetenzas e tge vias da communicaziun ch'èn planisadas en cas d'in eveniment.

2 La responsabladad per l'obligaziun da magasinar e d'administrar medicaments e products medicinals ha la media chantunala u il medi chantunal per il sectur uman e la veterinaria chantunala u il veterinari chantunal per il sectur veterinar.

3. vischnancas

Art.  18 1 Las   vischnancas   elavuran   in   concept   per   cas   d'urgenza;   quel   cuntegna   las proceduras   per   liquidar   privels   che   resultan   en   situaziuns   spezialas   ed extraordinarias e che pon sa manifestar sin il territori communal.

6

630.010

4. Liquidaziun da situaziuns spezialas ed extraordinarias

Art.  19

Indemnisaziun da proprietarias e proprietaris da stabiliments da provediment

1 Il pretsch adequat per furnir electricitad, gas, chalur ed aua en tscherts lieus e per dismetter ruments ed aua persa vegn fixà tenor las tariffas che valevan avant che l'eveniment da la situaziun speziala u extraordinaria è capità, plus in supplement per ils custs supplementars cumprovads.

5. Donaziuns

Utilisaziun e repartiziun da las donaziuns

Art.  20 1 L'uffizi da vischnancas ha l'incumbensa da retschaiver, da far la contabilitad e da reparter las donaziuns entradas.

7

630.010

Tabella da las modificaziuns - tenor conclus

Conclus 01-12-2015

Entrada en vigur 01-01-2016

Element relasch

Modificaziun emprima versiun

Publicaziun en la CUL 2015-037

8

630.010

Tabella da las modificaziuns - tenor element

Element relasch

Conclus 01-12-2015

Entrada en vigur 01-01-2016

Modificaziun emprima versiun

Publicaziun en la CUL 2015-037

9